شەفەق
نیوز/ چالاکوانەیلیگ و خەڵک قەزای خانەقین، و جویراجویر چینەیلیان، ئمڕوو یەکشەممە،
ناڕەزاییان لە هەر بڕیاریگ ئەمنی نشان دان، ک باس دەکردن هیزیەیل کورد لە ناوچەگە بکەێد،
چوینکە بەشیگ سەرەکی وگرنگن لە سیستەم ئەمنی و کۆمەڵایەتی، و نوقڵانەی وسیانیگ ناڕەزایی
دان ئەگەر داوایان جیوەجی نەکریەێد.
سەلام
عەبدولڵا ئەندام دەسەی هەرەوەزی وەخاتر خانەقین ئەرا ئاژانس شەفەق نیوز وت: داوای ناڕەزایی
فەرمی دایمنە ئیدارەی خانەقین، و لایەنەیل پەیوەندیدار وەرانوەر هەر بڕیاریگ وە دەرکردن
ئاسایش وهیزەیل کورد لە خانەقین، ک ئەوەسا فیتنەیگ بی دەسپیچگ لەلی دەرچوود.
وتیش:
هیزەیل کورد لە ساڵ ٢٠٠٣ تا ئیسە هانە خانەقین، و بەشیگ گرنگ و سەرکیین لە سیستەم ئەمنی
ک ئاسایش و ئارامی و دڵنیایی لە گشت ناوچەیل خانەقین چەسپانن.
عەبدولڵا
دووپات کرد ک چالاکوانەیل خانەقین داوا لە قایمقام خانەقین کردن، قسە وەرد دەسەڵاتەیل
ئەمنی وە رەتکردن هەر بڕیاریگ بکەێد ئەرا دەرکردن کەرتەیل کورد لە خانەقین، و ئەگەر
پەسەن نەکریا، خو وسیانیگ ناڕەزایی فراوانیگ لە رووژ سێشەممەی ئایندە ڕێک خەیمن،  ئەرا رەتکردن فیتنە وزانیاری هەڵە.
هەرلیوا،
سەرچەوەیگ ئەمنی وت" گردەوبوینەیلیگ لە بنکەی ئاسایش ناوبەین هیزەیل فیدراڵی
و فەرماندەیل کورد ئەنجا دریا، ئەرا رێکخستن کار ئەمنی و چارەکردن گشت گرفتەیل و ریگرەیل
و هەماهەنگی کار ئەمنی هاوبەش لە خانەقین.
لەلای
خوەییش، عوسمان عەبدولکەریم وەرپرس ئاسایش ئیدارەی گەرمیان وت: هویچ گرفیتگ ناوبەین
ئاسایش وهیزەیل فیدراڵی نییە، و هەسی ئاسایش سرووشتیە وە هەماهەنگی ناوبەین هیزەیل
فیدراڵی.
عەبدولکەریم
ئەرا ئاژانس شەفەق نیوز دیاری کرد ک هیزەیل ئاسایش هانە ناو بنەکیلیان و گردەوبوین
و هامشوو ناوبەین هەردوگلا وەردەوامە، وهویچ گیچەڵیگ نییە.
